Diari Oficial de la Generalitat Valenciana


Sumari del DOGV 7082, del 05-08-2013 (2013/7302)

RESOLUCIÓ de 26 de juny de 2013, de la Subdirecció General de Relacions Laborals, per la qual es disposa el registre i la publicació del text del conveni col·lectiu de l'empresa Aseguramiento Técnico de la Calidad, SL (ATECSL) en els centres de treball de Xàtiva, Ondara i Ontinyent.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7082

Data del DOGV
:   05-08-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/7302


Data del document
:   26-06-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * Ondara
    * Ontinyent
    * Xàtiva
    * conveni col·lectiu

RESOLUCIÓ de 26 de juny de 2013, de la Subdirecció General de Relacions Laborals, per la qual es disposa el registre i la publicació del text del conveni col·lectiu de l'empresa Aseguramiento Técnico de la Calidad, SL (ATECSL) en els centres de treball de Xàtiva, Ondara i Ontinyent. [2013/7302]  
Vist el text del conveni col·lectiu de l'empresa Aseguramiento Técnico de la Calidad, SL (ATECSL) en els centres de treball de Xàtiva, Ondara i Ontinyent, subscrit per la comissió negociadora, integrada per representants de l'empresa i, per part dels treballadors, per membres de la representació unitària, i de conformitat amb el que disposen l'article 90, apartats 2 i 3, del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors; l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta Subdirecció General de Relacions Laborals, d'acord amb les competències transferides segons el Reial Decret 4105/82, de 29 de desembre, resol:  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i depòsit del text del conveni.  
  
Segon  
Disposar la seua publicació en el Diari Oficial de la Comunitat Valenciana.  
  
València, 26 de juny de 2013.- El subdirector general de Relacions Laborals: Reyes Maximiliano Coronado Coronado.  
  
  
  
Text articulat del conveni col·lectiu de treball per al personal de l'empresa Assegurament Tècnic de la Qualitat, SL (ATECSL) dels centres de treball de Xàtiva, Ondara i Ontinyent  
  
Capítol I. Objecte, àmbit i vigència.  
Article 1. Objecte  
Article 2. Àmbit Funcional, personal i territorial  
Article 3. Àmbit temporal  
Article 4. Denúncia del conveni  
Article 5. Normativa supletòria  
Article 6. Comissió d'interpretació i vigilància  
Capítol II. Organització del treball, ingrés, contractació i extinció  
  
Article 7. Organització del treball. Norma general  
Article 8. Ingrés al treball  
Article 9. Període de prova  
Article 10. Classificació professional i provisió de llocs  
Article 11. Modalitats  
Article 12. Contractació temporal  
Article 13. Cessament voluntari  
Article 14. Jubilació  
Article 15. Confidencialitat  
Article 16. Compatibilitat  
Capítol III. Condicions retributives  
Article 17. Salari base  
Article 18. Altres conceptes retributius  
Article 19. Antiguitat  
Article 20. Pagues extraordinàries  
Article 21. Desplaçaments i compensacions  
Article 22. Increments salarials  
Capítol IV. Jornada i horaris  
Article 23. Duració  
Article 24. Descans setmanal  
Article 25. Calendari anual  
Article 26. Horaris de treball  
Capítol V. Vacacions, llicències i excedències   
Article 27. Vacacions anuals  
Article 28. Permisos i llicències  
Article 29. Excedències  
Capítol VI. Incapacitat laboral  
Article 30. Normes generals  
Article 31. Document de baixa per IT  
Capítol VII. Del dret de representació col'lectiva  
Article 32. Drets sindicals  
Capítol VIII. Comissió paritària  
Article 33. Formalització  
Article 34. Funcions  
Capítol IX. Codi de conducta, règim sancionador i disciplinari  
Article 35. Règim de faltes i sancions  
Article 36. Graduació de les faltes  
Article 37. Faltes lleus  
Article 38. Faltes greus  
Article 39. Faltes molt greus  
Article 40. Règim sancionador  
CAPÍTOL X. Acció social de l'empresa  
Article 41. Complements per IT  
Article 42. Roba de treball  
Article 43. Salut, seguretat i higiene  
Article 44. Revisions mèdiques  
Article 45. Prevenció de riscos laborals  
Article 46. Cobertura de responsabilitat civil  
Article 47. Assistència jurídica  
Article 48. Assegurança de vida  
Article 49. Formació  
Capítol XI. Disposicions addicionals  
Article 50. Funcions  
Article 51. Plantilla indefinida  
Article 52. Inaplicació de condicions de treball regulades en este conveni  
Article 53. Treball en diumenges  
Article 54. Sobre mesures per a promoure la igualtat de tracte i d'oportunitats entre dones i hòmens en l'àmbit laboral  
Capítol XII. Annexos  
Annex 1r. Grups, nivells professionals i classificació  
Annex 2n. Taules salarials per grups i nivells professionals 2013  
Annex 3r. Capacitació i formació mínima exigible per a l'accés al lloc de treball i promoció automàtica de categories  
Annex 4t. Compromís de confidencialitat  
Annex 5t. Deure de secret i normativa de seguretat  
  
CAPÍTOL I  
Objecte, àmbit i vigència  
  
Article 1. Objecte  
El present conveni col·lectiu té per objecte regular les relacions laborals i socials entre l'empresa ATEC SL, en els seus centres de treball de Xàtiva, Ontinyent i Ondara, i els seus treballadors, i ha sigut concertat, d'una part per la direcció de l'empresa, per mitjà de representant qualificat i d'una altra pels representants legals dels treballadors, mútuament reconeguts com a interlocutors vàlids.  
  
Article 2. Àmbit funcional, personal i territorial  
El present conveni serà aplicable a tot el personal que preste els seus servicis laborals en l'empresa ATECSL en els seus centres de treball d'Ontinyent, Xàtiva i Ondara, situats els dos primers a la província de València i l'últim a la província d'Alacant.  
Sense perjuí que s'aplique a nous centres de treball que l'empresa puga crear en el futur com a conseqüència del règim de concessió o autorització sota el qual presta servici.  
  
Article 3. Àmbit temporal  
Este conveni tindrà vigència des de la data 1 de gener de 2013 fins al dia 31 de desembre de 2016, i s'aplicarà amb efecte retroactiu des de la data d'inici de la seua vigència siga quina siga la data de la firma i la de publicació en el Diari Oficial de la Comunitat Valenciana.  
Al terme de la vigència temporal del present conveni i fins que no siga substituït per un altre de nou, mantindrà vigent el seu contingut.  
  
  
Article 4. Denúncia del conveni  
Este conveni podrà ser denunciat per qualsevol de les parts amb una antelació mínima al seu venciment de 2 mesos, de manera que, en cas contrari, es prorrogarà la seua vigència de manera automàtica per períodes anuals successius, d'acord amb les clàusules anteriors.  
  
Article 5. Normativa supletòria  
En tot allò que no regula este conveni, s'acudirà a les normes contingudes en l'ET i normes subsidiàries.  
  
Article 6. Comissió d'interpretació i vigilància  
Es constituirà una comissió paritària d'interpretació, estudi i vigilància en l'aplicació del conveni formada per 3 persones per la part social, entre els delegats de personal i 3 persones per part de l'empresa, que esta designarà.   
El funcionament i funcions de la Comissió Paritària es detallen en el Capítol VIII corresponent.  
  
CAPÍTOL II  
Organització del treball, ingrés, contractació i extinció  
  
Article 7. Organització del treball. Normes generals  
L'organització del treball, d'acord amb el que establix este conveni i a l'ordenament en material de relacions laborals, correspon a l'empresari, que la portarà a efecte a través de l'exercici regular de les seues facultats d'organització econòmica i tècnica, direcció i control del treball i de les ordes necessàries per a la realització de les activitats laborals corresponents, de manera directa o per mitjà de la delegació corresponent.  
  
Article 8. Ingrés al treball  
La selecció i contractació del personal es realitzarà per l'empresari d'acord amb la capacitat per a contractar que li atorga la normativa laboral vigent, ajustant-se en tot cas a les obligacions que esta conté, i a les normes establides en este conveni col·lectiu. Igualment, hauran de complir els requisits de titulació exigibles per la normativa que s'aplique, si és el cas, estant obligats a comunicar a l'oficina pública d'ocupació, en els terminis i termes que reglamentàriament es determinen, el contingut dels contractes de treball que se subscriguen, així com les pròrrogues.  
L'empresa realitzarà els processos de selecció adequats a la categoria i lloc de treball que es requerix, complint amb els requisits de formació o experiència exigible a cada categoria professional inclosos en l'annex 2n d'este conveni.  
  
Article 9. Període de prova  
Les contractacions realitzades en l'àmbit del present conveni tindran un període de prova que no podrà excedir 6 mesos per als tècnics titulats ni 2 mesos per a la resta dels treballadors.  
El període de prova dels treballadors contractats per mitjà d'un contracte de treball en pràctiques serà de 2 mesos per als qui posseïsquen un títol universitari i d'1 mes per a la resta de titulacions que permeten la contractació per mitjà d'esta modalitat  
La suspensió del contracte per qualsevol causa legal o convencional interromprà el còmput del període de prova, i es podrà extingir el contracte durant la dita interrupció per la no-superació del període de prova.  
  
  
Article 10. Classificació professional i provisió de llocs  
La classificació professional tindrà per objecte la determinació i definició dels diferents nivells professionals, per mitjà de grups i/o categories professionals, d'acord amb les seues titulacions i perfils d'ingrés i funcions a realitzar i serà el sistema de determinació de l'enquadrament professional del treballador contractat i, conseqüentment, del seu nivell retributiu.  
A estos efectes s'adjunta en l'annex 1r de taules salarials la distribució existent de categories/grups professionals que empara este conveni.  
  
Les categories/grups professionals que ací es detallen són merament enunciatives i no suposen l'obligació de tindre-les proveïdes o cobertes en tots els centres de treball. En cada moment l'empresa podrà cobrir categories/grups professionals en cada centre atenent les necessitats d'organització i de servici de cada centre, i allò que s'ha regulat per la concessió administrativa i la resta de normes d'aplicació.   
El personal amb un càrrec en llocs d'especial sensibilitat o confiança per a l'empresari, seran de lliure designació per l'empresa, entenent-se com a tals els responsables tècnics, enginyers cap de servici, titulats en labors d'informàtica, manteniment, anàlisi financera, tècnic o econòmic i caps de grup/línia/equip.   
No obstant això, l'empresa podrà cobrir estos llocs per mitjà d'ascens o promoció interna entre el personal de l'empresa. Els ascensos o promocions internes dins del sistema de classificació professional es produiran tenint en compte la formació i titulacions requerides per al lloc, mèrit, antiguitat del treballador així com les facultats organitzatives de l'empresari, per mitjà de criteris i sistemes de selecció que tinguen com a objectiu garantir l'absència de discriminació directa o indirecta entre dones i hòmens, per a la qua cosa podran establir-se mesures d'acció positiva dirigides a eliminar o compensar situacions de discriminació.  
L'exercici amb caràcter temporal de treballs o activitats corresponents a categoria o grup professional distint, però superior, del que tinga un treballador, per decisió de l'empresari o persones en qui este delegue i amb l'acord previ entre les parts, comportarà l'aplicació dels drets econòmics corresponents a eixa nova categoria o grup pel temps efectivament transcorregut.   
En el cas que l'exercici temporal de tasques o activitats corresponga a una categoria o grup de menor categoria, es mantindran els drets econòmics que el treballador tenia associat al seu lloc de treball habitual.  
  
  
Article 11. Modalitats  
La contractació en l'empresa es durà a terme per mitjà de qualsevol de les fórmules previstes legalment o reglamentàriament vigents en cada moment.  
L'avaluació de personal per a l'exercici de llocs de treball es durà a terme des d'un plantejament objectiu, per part de l'empresa i el personal en què esta delegue en cada cas, verificant l'adequació dels candidats a cobrir, per mitjà de les proves i formació que la direcció considere convenients per a cada lloc de treball, i informant la representació legal dels treballadors i requerint la titulació que indica l'annex 2n.  
  
  
Article 12. Contractació temporal  
La contractació temporal es realitzarà en tot moment atenent les disposicions generals vigents sobre col·locació i ocupació de treballadors.   
  
En este sentit caldrà atendre, de manera flexible i temporal, tant les absències del personal per baixa temporal per accident o malaltia, absències per permisos, llicències o vacacions, maternitat o qualsevol variació d'horari per qualsevol altres motius com poden ser els associats a la conciliació de la vida familiar i laboral, entre altres, que suposen unes necessitats de personal amb caràcter temporal, en funció de les necessitats en cada moment del servici. I en tots els altres supòsits emparats per la llei.  
Contracte en pràctiques; el personal contractat en pràctiques, com a mínim percebrà el 80 % del salari en taules el primer any i 85 % per al segon any, del salari corresponent a la categoria o grup professional cap a la qual vagen dirigides les pràctiques. Excepte aquells contractats per a categories professionals del grup IV, Altres oficis, que percebran sempre el 100 % del salari de referència.   
La duració del contracte no podrà ser inferior a sis mesos ni excedir dos anys, amb la possibilitat de realitzar dos pròrrogues dins d'eixe període no inferior cada una a 6 mesos sense passar els límits.   
Hores extraordinàries en contractes a temps parcial; Es podran realitzar les hores extraordinàries legalment previstes en proporció a la jornada pactada.   
Hores complementàries en contractes a temps parcial; s'acorda, com a addició a les hores ordinàries pactades, la possibilitat de realitzar hores complementàries d'acord amb el que establix la legislació vigent.  
Contracte d'obra i servici;. Es podran subscriure contractes d'obra i servici fins a 3 anys i ser ampliats fins a 12 mesos addicionals.  
Circumstàncies de la producció; Ateses les especials característiques del servici prestat, així com la seua estacionalitat i variabilitat de demanda de difícil planificació, podrà subscriure's este contracte per un període màxim de 12 mesos en un període de 18 mesos.   
En el cas que el contracte s'haja concertat per una duració inferior a la màxima legal o convencionalment establida, podrà prorrogar-se mitjançant un acord de les parts, per una única vegada, sense que la duració total del contracte puga excedir la dita duració màxima.  
Els contractes d'interinitat podran subscriure's amb treballadors amb dret a reserva de lloc de treball, entenent-se a este efecte, que els treballadors que estiguen en període vacacional, permís retribuït o per qualsevol altra absència reglamentària o justificada, són treballadors amb dret a reserva de lloc de treball als efectes de poder substituir-los per mitjà d'esta modalitat contractual.  
En qualsevol cas caldrà ajustar-se a allò que disposa la normativa laboral vigent en el que no es regula en este conveni.  
  
Article 13. Cessament voluntari del treballador  
En cas de rescissió del contracte per dimissió del treballador, este haurà de comunicar a l'empresa per mitjà d'un escrit la seua intenció i data de cessament, amb una antelació mínima de 15 dies. En cas contrari, perdrà els havers corresponents als dies de preavís incomplit. La dita quantia es detraurà de l'import final de saldo i liquidació corresponent a la seua liquidació.  
  
Article 14. Jubilació  
L'empresa podrà tramitar expedients de jubilació, inclús els de jubilació anticipada, relleu, parcial o altres modalitats que puguen desenrotllar-se, a petició del treballador, sempre que concórreguen les condicions exigides per la normativa vigent en cada moment.  
  
Article 15. Confidencialitat  
Tot el personal de l'empresa es deu als principis de la bona fe, sigil i confidencialitat, i no podrà facilitar, inclús una vegada finalitzada la seua relació laboral amb l'empresa, dades ni informació de què dispose o hagen tingut accés en funció del seu càrrec, ni de la mateixa empresa ni de tercers, que poguera afavorir l'activitat a altres o perjudicar d'alguna manera ATEC, SL, o les empreses o entitats relacionades d'alguna manera amb ella.  
Es detalla en l'annex 3r d'este conveni el formulari tipus de compromís de confidencialitat, que estarà subjecte als canvis normatius pertinents.  
Si sorgixen noves normes de compliment obligatori d'estes característiques, els treballadors estaran igualment obligats al seu compliment.  
  
Article 16. Compatibilitat  
Tot el personal de l'empresa està obligat al compliment de les normes específiques del sector sobre compatibilitat d'activitat, regulat actualment pel RD 224/2008 i el DV 157/2000.  
En virtut d'esta obligació, cada any es firmarà un document de declaració jurada de compliment d'esta norma, per part de tot el personal, d'acord amb els requeriments que en esta matèria exigix el compliment de la normativa de concessió vigent.  
Es detalla en l'annex 3r el formulari tipus vigent a la data actual. En cas de modificació d'estos documents per la normativa d'aplicació es traslladarà esta obligació als treballadors.  
  
CAPÍTOL III  
Condicions retributives  
  
L'estructura salarial es compon dels següents conceptes retributius;  
  
  
Article 17. Salari base  
El salari base en còmput anual per a cada categoria o grup professional és l'indicat en l'annex 1r d'este conveni per 14 pagues anuals incloses les dos pagues extraordinàries  
Article 18. Altres conceptes retributius  
La remuneració del període de vacacions contindrà igualment el salari base, i antiguitat.  
Els dits imports s'incrementaren en el mateix percentatge que s'incrementen els salaris d'este conveni.  
  
Article 1. Antiguitat  
És la quantitat de caràcter individual que, amb motiu de la permanència en l'empresa, merita el personal per triennis i en els imports indicats en l'annex 1r d'este conveni per trienni/mes.  
Els dits imports s'incrementaren en el mateix percentatge que s'incrementen els salaris d'este conveni.  
  
Article 20. Pagues extraordinàries  
És l'import a percebre els dies 20 de juny (estiu) i 20 de desembre (Nadal) de cada any, per quantia equivalent a 30 dies de salari base, antiguitat meritables des de l'1 de gener fins al 30 de juny i des de l'1 de juliol fins al 31 de desembre de cada any, respectivament.  
Per acord entre les parts d'este conveni podrà prorratejar-se les pagues extraordinàries en les 12 pagues de l'any, amb afectació a tot el personal dins de l'àmbit del conveni.  
  
Article 21. Desplaçaments, compensacions i trasllats  
Desplaçaments  
L'empresa podrà dotar de vehicle d'empresa per als desplaçaments quan així ho requerisca el servici a prestar, amb tots els costos del vehicle a càrrec de l'empresa, sense detriment de la presentació dels deguts justificants dels gastos incorreguts.   
Quan un treballador utilitze un vehicle d'empresa i cometa una infracció de trànsit, la corresponent sanció serà per compte del treballador, excepte les que siguen conseqüència de l'estat de conservació del vehicle, que seran responsabilitat de l'empresari, que ha d'entregar el vehicle en correcte estat de marxa.  
Compensacions  
El treballador que es desplace per mandat de l'empresa, i en funció dels temps de desplaçament i distàncies, rebrà una sèrie de compensacions d'acord amb el detall següent:  
- Dieta completa: 39,62 euros + factura de l'hotel (màxim 3 estreles i 35 euros/nit)  
- Mitja dieta: 26,41 euros  
- Quilometratge: 0,29 euros/km + gastos d'autopista si és el cas, a justificar, sempre que utilitze vehicle propi. Les sancions de trànsit seran a càrrec seu exclusivament.  
- Desplaçament fora de la CAV: el gasto que es realitze per mitjà de la justificació adequada.  
- El preu de dissabte treballat és de 115,32 € per a totes les categories, amb contractes de treball a temps complet i que hagen realitzat la seua jornada completa de dilluns a divendres.   
- A estos conceptes se'ls aplicaran els mateixos increments que els pactats per als conceptes salarials.  
Trasllats  
Els treballadors podran permutar-se si així ho sol·liciten amb altres treballadors de la mateixa categoria entre els centres de treball afectats per este conveni col·lectiu, si així ho autoritza l'empresa que haurà de contestar en un termini màxim de trenta dies. Estes permutes no comportaran cap tipus de compensació per l'empresa.   
Així mateix tots els treballadors afectats per este conveni seran informats dels llocs de treball amb caràcter indefinit que es generen amb l'objecte que si algun treballador, encara que no es tracte del seu centre de treball, complix les condicions professionals requerides puguen cobrir-se per mitjà del seu trasllat voluntari d'un centre de treball a un altre, sempre que existisca autorització de l'empresa.  
  
Article 22. Increments salarials  
Es pacten els següents increments salarials, els quals actuaran sobre tots els conceptes retributius establits en el capítol III del present conveni.  
- Any 2013; s'aplicarà un increment del 0,9 % als conceptes retributius existents a 31 de desembre de 2012.  
- Any 2014: el salari s'incrementarà en un tipus fix d'un 1 %. A este percentatge se li afegirà el percentatge que supere el 2 % el mencionat IPC de 2013.   
Així mateix, es fixa un tipus d'increment màxim per a enguany de l'1,8 %, equivalent a un IPC real de l'any anterior del 2,8 %, de manera que en el cas que l'IPC real de l'any anterior (2013) siga superior al 2,8 %, s'aplicarà este límit màxim de l'1,8 % d'increment salarial.  
- Any 2015: el salari s'incrementarà en el percentatge equivalent a l'IPC real de l'any anterior.   
Es fixa un «límit màxim» d'increment salarial per a enguany 2015 del 3 %. De manera que si l'IPC real de l'any anterior és superior al 3 %, es fixa este límit del 3 %.  
Igualment se fixa un «mínim garantit» d'increment salarial per a enguany de l'1,8 %, de manera que si l'IPC real de l'any anterior resulta menor a l'1,8 %, s'aplicaria este mínim garantit de l'1,8 %  
- Any 2016: el salari s'incrementarà en el percentatge equivalent a l'IPC real de l'any anterior.  
  
QUADRO RESUM  
  
 2013 2014 2015 2016  
Increments salarials 0,9 % 1,0 %+A IPC (2014) IPC (2015)  
  
  
  
Tipus addicional A per a 2014:  
- Si l'IPC de l'any Anterior < 2,0 %, llavors A=0 % (no addiciona)   
- Si l'IPC de l'any Anterior > 2,0 %, llavors A=l'excés sobre 2,0 % (A=IPC real - 2,0 %)  
- Amb un límit conjunt d'1,8 % (A màxim 2014 =0,8 %)  
Condicions per a 2015  
€ Límit per a 2015; 3 %  
- Mínim garantit per a 2015: 1,8 %  
  
Condicions generals:  
I. Generals  
- Els índexs de referència seran l'IPC real de l'any anterior.  
- En cas de no disposar al gener de cada any d'este índex de referència per als càlculs de l'increment salarial de l'any, s'aplicarà l'increment salarial que s'aplicava l'any anterior fins que s'obtinga la dada d'IPC i permeta la regularització de l'increment de l'any en curs. Es farà la regularització en la paga següent a la qual s'obtinga l'índex esmentat.  
  
- L'increment salarial aplicable cada any s'aplicarà sobre les bases de l'any anterior  
- Estos increments s'aplicaran a tots els conceptes retributius fixats en conveni que requerisquen actualització.  
  
CAPÍTOL IV  
Jornada i horaris  
  
Article 23. Duració  
La jornada de treball serà la pactada en els contractes de treball, amb les següents característiques:  
- La jornada de treball serà com a regla general de dilluns a divendres i de dilluns a dissabtes per a aquells treballadors els torns dels quals complementen jornada incloent-hi dissabtes.  
- En cap cas podrà excedir les 40 hores setmanals de treball efectiu, ni 9 hores diàries, o el màxim legal vigent en cada moment.  
  
- Un descans diari de 20 minuts, per a prendre «l'entrepà» computable com a temps efectiu de treball, sempre que la jornada de treball siga continuada i la seua duració superior a 6 hores.  
- Als efectes d'equilibrar el dret dels treballadors al descans retribuït per a l'entrepà contingut en este conveni per a jornades superiors a 6 hores i les necessitats del servici a prestar per l'empresa, hauran de fixar-se per part del responsable de cada centre de treball les normes relatives al nombre de treballadors de cada categoria o lloc de treball i l'horari que correspon al torn d'esmorzar/berenar (entrepà), en funció de l'època de l'any, demanda i circumstàncies del servici.  
  
- Els treballadors que en la data de la firma del conveni siguen indefinits mantindran la jornada que realitzaven fins a la data. Els treballadors que siguen indefinits en la data de la firma del conveni i tinguen una jornada superior a les 37.50 hores, passaran a estes 37.50 hores en un termini de tres anys, reduint-se una hora des del moment de la firma a trenta-nou hores/setmana, trenta-huit hores/setmana en dos mil catorze i 37.50 hores/setmana a partir del dos mil quinze.  
- L'empresa podrà prestar servici els dissabtes atenent les necessitats del servici. En tot cas serà voluntari per als treballadors el còmput setmanal de la jornada dels quals no preveja el treball els dissabtes.   
  
- L'empresa donarà preferència per al treball els dissabtes al personal voluntari indefinit de plantilla en l'empresa, amb prioritat als treballadors del mateix centre de treball, repartint el treball de manera equitativa durant l'any entre el personal voluntari, i en cas de conflicte, tindran prioritat els del centre i els de més antiguitat, sempre que en el còmput anual haja hagut un equilibrat repartiment del treball entre ells. Es fixarà un preu fix de plus de dissabte treballat en les condicions retributives d'este conveni per a cada categoria/grup professional per al treball el dissabte, que es veurà incrementat cada any en les mateixes condicions en què s'incremente la resta de condicions retributives.   
  
. Setmana de festes de cada localitat: reducció de la jornada laboral de 2 hores i mitja diàries, que representen 10 hores, excepte si es treballa el dissabte d'esta setmana, i en este cas seran un total de 12.50 hores de reducció. Podrà negociar-se anualment per a cada centre de treball la possibilitat de disfrutar la reducció horària durant la setmana o bé no realitzar la reducció i disposar del dit crèdit horari, fraccionat o no, segons l'acord amb el responsable tècnic, i segons les necessitats amb les normes de canvi de dissabtes.   
- Mesos de juliol i agost: reducció de la jornada laboral de mitja hora diària. Com a norma general, s'aplicarà en la jornada diària de cada treballador, excepte pacte entre les parts   
- Hores extraordinàries: el càlcul de l'hora extraordinària el determinarà el quocient que resulte de la suma de la totalitat de les retribucions salarials anuals de cada treballador, dividida pel còmput anual d'hores de l'empresa en enguany. Si es tracta d'hores extres en període diürn (excepte diumenges) s'incrementarà en un 75 %, i si es tracta d'hores nocturnes (entre les 22:00 i les 6:00am segons determine la legislació laboral vigent) o realitzades en diumenge o festiu, s'incrementarà en un 100 %.   
La realització de les hores extraordinàries, són voluntàries per part dels treballadors.   
Com a norma general les hores extraordinàries s'abonaran, llevat que el treballador opte per la seua compensació. I en este cas es compensaran en temps, aplicant els mateixos criteris que per al seu abonament. És a dir, incrementant el seu valor en el 75 % o el 100 % segons corresponga, i s'haurà de comunicar a l'empresa amb un preavís mínim de 15 dies.  
En l'orde establit en la llista de voluntaris se seguiran els criteris de prioritat per no repetició en períodes anteriors, en cas d'igualtat, prioritat per FIFO (primer arriba primer ix), en cas d'igualtat s'haurà de fer a la sort; en cap cas s'acceptarà el criteri d'antiguitat, únicament. De la dita llista s'entregarà còpia als delegats de personal i a la Comissió Paritària.  
- L'empresa, en la seua facultat organitzativa, decidirà el nombre d'empleats requerits en cada fase de l'any que es requeriran per a la prestació del servici els dissabtes, així com la seua obertura, atenent criteris tècnics i de demanda i planificació.  
- L'empresa podrà distribuir al llarg de l'any fins a un màxim de 100 hores de manera irregular. Respectant, en tot cas, un màxim de jornada diària de 8 o 9 hores i setmanal de 42 h i mitja, o 45 en funció que la jornada setmanal siga de 37.50 h o 40 h setmanals respectivament. Així mateix la jornada mínima diària serà de 6 hores, i la setmanal de 35 h per a tots els treballadors. L'empresa comunicarà, amb una antelació mínima de 7 dies, als treballadors afectats i a la representació legal dels treballadors els canvis que es produïsquen sobre el calendari laboral anual pactat. I, al mateix temps, comunicarà el moment de la realització de l'hora d'excés junt amb la de defecte, les quals hauran de realitzar-se dins d'un període de 30 dies.  
- Quan per necessitats del servici hagen d'assistir al treball els dies 24 i 31 de desembre es compensarà amb l'abonament d'hores a preu de dissabte. La seua realització serà de caràcter voluntari, es treballara en torn de matí.   
- Als qui per quadrant els corresponga treballar el dissabte següent a un divendres festiu podran fer festa el dit dia, que hauran de recuperar quan l'empresa ho decidisca, preavisant-ho amb una setmana d'antelació.  
- El dissabte posterior al Divendres Sant els centres de treball romandran tancats, llevat que hi haja pacte en contra.  
- Durant el mes d'agost, els dissabtes seran igualment laborables. Els treballadors indefinits podran optar per triar el torn en jornada de dilluns a divendres. Les hores del dissabte s'abonaran al preu de l'hora ordinària.   
- Els treballadors hauran de fitxar a l'inici i a la fi de jornada així com en els períodes d'absència, a través dels mitjans que dispose l'empresa per a això, i associant el tipus de fitxatge que corresponga a cada situació.  
  
Article 24. Descans setmanal  
Amb caràcter general, el personal afectat pel present conveni tindrà dret a un descans mínim setmanal de 2 dies per cada 5 treballats d'acord amb l'ET.   
Estos temps de descans s'adapten als torns rotatoris existents en l'actualitat basant-se en el còmput cada sis setmanes o múltiple del nombre de torns per setmana, segons s'aplique.  
En la resta de casos, la jornada setmanal es distribuirà amb caràcter general de dilluns a divendres, fent festa els dissabtes i diumenges de cada setmana.   
L'empresa donarà preferència al personal indefinit de la mateixa planta d'ITV per a cobrir de manera voluntària les necessitats de treballadors de cada lloc i categoria professional que es requerisquen en funció de les necessitats de servici els dissabtes.  
  
Article 25. Calendari anual  
La jornada laboral es realitzarà d'acord amb el calendari que cada any s'establisca per l'empresa i la representació legal dels treballadors, després de la corresponent negociació.   
El dit calendari determinarà el nombre d'hores a treballar a l'any, els dies laborables i festius i les hores a realitzar en cada període, segons les normes recollides en este conveni.   
El mes de desembre de l'any anterior haurà d'estar confeccionat el calendari anual de cada centre de treball.  
  
Article 26. Horaris de treball  
Els horaris vigents a l'entrada en vigor d'este conveni, de cada centre de treball són els següents:  
Ontinyent:  
- De dilluns a divendres de 7 a 14.30 hores (torn de matí); de 14.30 a 22 hores (torn de vesprada.  
Xàtiva  
- de dilluns a divendres de 8.00 a 20.00 hores. En treball a torns rotatius de fins a 2 setmanes en còmput cada sis setmanes, de torn de matí de 8.00 a 15.00, torn de vesprada de 14.00 a 20.00 i dissabtes de 8.00 a 14.00 i TC d'Inspectors de 9.00 a 13.30 i 16.00 a 20.00 i TC d'Administració de 9.00 a 13.30 i de 15.30 a 19.30, i T partit sense rotació de 7,5 h de dilluns a divendres   
Ondara   
- de dilluns a divendres de 8.00 a 20.00 hores. En treball a torns rotatius setmanals en còmput cada tres setmanes, de torn de mati de 8.00 a 15.00, torn de vesprada de 14.00 a 20.00 i dissabtes de 8.00 a 14.00 i TC per a inspector mecànic de 8.30 a 13.30 i 15.30 a 19.00 i en administració de 9.00 a 13.30 i 15.30 a 19.30 de dilluns a divendres .  
La jornada de treball dels dissabtes serà de 6 hores, de 8 a 14.00 hores.  
Els horaris de prestació de servicis dels centres de treball estan supeditats a normes que puga dictar l'òrgan regulador del servici d'explotació d'ITV.   
A l'hora d'inici de treball, cada treballador es presentarà a la seua corresponent hora en punt llest per a la prestació del servici que li corresponga per la seua categoria i funcions.  
  
  
CAPÍTOL V  
Vacacions, llicències i excedències  
  
Article 27. Vacacions anual  
Per a poder conciliar i adequar les necessitats del servici a prestar amb els interessos del personal quant a les vacacions, l'empresa determinarà el nombre de llocs de treball de cada torn, categoria professional i centre de treball que considera com a mínim necessari per a realitzar una prestació del servici adequada. Se sol·licitarà als treballadors que manifesten les seues preferències respecte als períodes de vacacions a gaudir i l'empresa, tenint en compte ambdós situacions, necessitats del servici i preferències dels treballadors, sempre que siga possible tractarà d'adequar-les al màxim dins de les condicions següents.  
  
El període vacacional es regula de la manera següent  
El règim de vacacions anuals retribuïdes del personal serà de trenta dies naturals consecutius. I com a norma general es disfrutaran per mesos complets durant els mesos de juliol, agost i setembre.   
Per necessitats del servici l'empresa podrà dividir les vacacions en dos períodes, dels quals un serà com a mínim de 21 dies i este quedarà comprés obligatòriament entre l'1 de juliol i el 15 de setembre. En este cas al període restant de 9 dies se li afegiran 5 dies més. Quedarà en conseqüència el segon període constituït per 14 dies consecutius, que es fixaran a voluntat del treballador.  
Les vacacions han de disfrutar-se l'any natural de la seua meritació llevat que la legislació laboral i el present conveni col·lectiu determinen expressament.  
Els dies del període de vacacions a disfrutar pel treballador, ja siguen continuats o fraccionats segons les regles dels apartats d'este article, seran sempre naturals, amb independència del dia de la setmana que corresponga i de si és laboral o festiu, tant en els dies que continga com en el seu inici o fi, i quan siga mes complet seran els dies naturals als del mes d'aplicació.   
L'empresa acordarà amb la representació legal dels treballadors un calendari rotatiu per al gaudi de les vacacions, tenint sempre en compte que queden degudament atesos els servicis que presta l'empresa, en funció de les categories professionals, torns i centres de treball.   
  
El dit calendari haurà de comunicar-se als treballadors per al seu coneixement amb almenys dos mesos d'antelació a la data prevista per al seu inici.  
Es procurarà complaure el personal quant al torn de gaudi de les vacacions en el període estival, en funció de les preferències comunicades individualment a l'empresa. Qualsevol sol·licitud haurà de transmetre's a l'empresa abans que finalitze el mes de maig de cada any natural. Esgotat este termini l'empresa elaborarà el calendari de vacacions. Este mateix termini s'aplicarà a peticions de períodes de vacacions fora del període estival o el seu gaudi fraccionat.   
En cas de conflicte entre dos o més treballadors d'un mateix centre o impossibilitat del seu gaudi simultani, s'atendrà prioritàriament, sempre que la continuïtat del servici ho permeta, la preferència d'aquells treballadors que no hagen vist satisfetes les seues preferències en anys anteriors o les haja vist satisfetes en menor grau; regint en qualsevol cas el criteri de la rotació. En igualtat de condicions, es donarà preferència al treballador indefinit sobre el temporal. En última instància s'assignarà el torn per sorteig.  
En cap cas l'empresa prendrà en consideració el criteri de l'antiguitat del treballador en l'empresa.  
En cas d'impossibilitat de gaudi simultani de període de vacacions entre dos o més treballadors coincidents en centre, torn, categoria i centre de treball, s'aplicarà primer el criteri de rotació (que esta circumstància no l'haja aprofitat algun d'ells anteriorment) i posteriorment, en igualtat de gaudi anterior, serà per sorteig.  
L'empresa podrà atendre peticions de períodes de vacacions fora del període estival de comú acord amb el treballador.  
Altres disposicions sobre el període de vacacions:   
El calendari de vacacions es fixarà per a tota l'empresa.   
Quan el període de vacacions fixat en el calendari de vacacions de l'empresa coincidisca en el temps amb una incapacitat temporal derivada de l'embaràs, el part o la lactància natural o amb el període de suspensió del contracte de treball previst en l'article 48.4 i 48.bis de l'Estatut dels Treballadors, es tindrà dret a gaudir de les vacacions en data diferent de la de la incapacitat temporal o de la del gaudi del permís que per aplicació del dit precepte li corresponga, en finalitzar el període de suspensió, encara que haja acabat l'any natural a què corresponguen.  
  
En el cas que el període de vacacions coincidisca amb una incapacitat temporal per contingències diferents de les assenyalades en el paràgraf anterior que impossibilite al treballador gaudir-les, totalment o parcialment, durant l'any natural a què corresponen, el treballador podrà fer-ho una vegada finalitze la seua incapacitat i sempre que no hagen transcorregut més de díhuit mesos a partir del final de l'any en què s'hagen originat.  
Les retribucions durant el període de gaudi de les vacacions i, quan pertoque, comprendrà el salari base i antiguitat.  
  
Article 28. Permisos i llicències  
El treballador previ avís i justificació, podrà absentar-se del seu lloc de treball, amb dret a remuneració per algun dels motius i pel temps següent:   
- 15 dies naturals per matrimoni.   
El permís haurà de gaudir-se ininterrompudament. Els dies de permís es computaran per dies naturals incloent-hi, si és el cas, els dies festius coincidents durant el seu gaudi. L'inici del seu gaudi podrà realitzar-se, a elecció del treballador, el dia mateix dia del matrimoni o amb anterioritat o posterioritat amb el límit màxim de 15 dies naturals. El permís requerirà un preavís de 30 dies.   
- 3 dies naturals per naixement (ja siga per part natural o cesària) o adopció de fills. En el cas que la cesària comporte més de tres dies d'hospitalització, este permís s'ampliara fins a un màxim de 6 dies, sempre que es mantinga la circumstància d'hospitalització. Quan amb motiu del naixement, el treballador necessite realitzar un desplaçament a este efecte o s'amplie l'hospitalització, el termini serà de 5 dia naturals. Als efectes del present permís es considerarà que hi ha desplaçament quan el naixement tinga lloc fora de la localitat de residència del treballador i haja de viatjar per este motiu, sempre que la distància a recórrer en cada trajecte siga igual o superior a 50 km del seu lloc de residència i la destinació no coincidisca amb la població on tinga fixat el seu lloc de treball (ell o el seu cònjuge o parella de fet degudament inscrits); també tindrà la consideració de desplaçament quan el nounat, havent nascut en un hospital que no implique desplaçament haja sigut traslladat dins dels dos dies següents al del seu naixement a un hospital diferent del que té assignat per necessitats mèdiques i es donen les condicions de distància contingudes en el present paràgraf. No serà aplicable esta clàusula de desplaçament quan el trasllat s'haja produït per voluntat del treballador.  
  
  
- 3 dies naturals per defunció, malaltia greu o accident que requerisquen hospitalització, per la defunció de parents fins al 2n grau de consanguinitat o afinitat, incloent-hi parelles de fet legalment constituïdes. Per al cas d'intervenció quirúrgica sense hospitalització que necessite repòs domiciliari el permís serà de 2 dies. Quan per este motiu el treballador necessite realitzar un desplaçament a este efecte, el termini serà d'un màxim de 5 dies naturals. Als efectes del present permís es considerarà que hi ha desplaçament quan el fet causant del permís tinga lloc fora de la localitat de residència del treballador i haja de viatjar per este motiu, sempre que la distància a recórrer en cada trajecte siga igual o superior a 50 km del seu lloc de residència i la destinació no coincidisca amb la població on tinga fixat el seu lloc de treball; també tindrà la consideració de desplaçament quan l'hospitalitzat, haja sigut traslladat a un hospital diferent de l'inicial i es donen les condicions de distància contingudes en el present paràgraf. No serà aplicable esta clàusula de desplaçament quan el trasllat s'haja produït per voluntat del treballador.  
  
Requerix un preavís de 7 dies o el menor possible si és imprevist.   
En cas de defunció, el permís haurà d'aplicar-se en els 5 dies següents al decés.  
- 1 dia natural per a concórrer a exàmens finals, liberatoris i la resta de proves definitives d'aptitud i avaluació en centres oficials de formació i ensenyança, amb la corresponent justificació, sempre que tinguen relació demostrable amb les tasques i funcions que el treballador desenrotlla en l'empresa, en el sentit que hagen sigut sol·licitats per l'empresa o siguen requisit indispensable i exigible per a accedir a una promoció interna. A este efecte es consideren centres oficials aquells que figuren en el registre del Ministeri de Cultura espanyol. Requerix un preavís de 10 dies.  
- 2 dies per trasllat del seu domicili habitual amb la corresponent justificació. Requerix un preavís de 10 dies. Hauran de gaudir-se de manera continuada, no fraccionats. El dia de l'inici de gaudi coincidirà obligatòriament amb el primer dia del trasllat. Este permís únicament i exclusivament està destinat al trasllat i la mudança.  
- Pel temps indispensable per al compliment d'un deure inexcusable de caràcter públic o personal   
S'entén per deure públic o personal:  
· L'assistència a tribunals amb la citació prèvia judicial.  
· L'exercici de les funcions de jurat.  
· L'assistència a plens per als regidors.  
· L'exercici de les funcions de resident o vocal en les meses electorals, així com els que acrediten la seua condició d'interventors.  
· L'exercici del dret de sufragi actiu, pel temps que establisca la legislació vigent  
- 5 dies a l'any per assumptes propis particulars, no inclosos en els punts anteriors. Estos dies no podran acumular-se amb les vacacions anuals, canvis de dissabtes, reduccions de jornada per setmana de festes locals, excepte acord amb l'empresa. L'empresa podrà denegar el gaudi simultani entre dos o més treballadors de la mateixa categoria professional que presten servicis en el mateix centre de treball. Requerix un preavís de 15 dies inexcusablement, excepte acord amb el responsable.  
  
En el cas que dos o més treballadors sol·liciten el seu gaudi en el mateix dia, en absència d'acord entre els treballadors sol·licitants, l'empresa reconeixerà el seu gaudi aplicant els mateixos criteris que els previstos en el present conveni col·lectiu per a resoldre les preferències en els torns de vacacions.  
No podrà disfrutar-se més de dos dies entre juliol i agost excepte pacte amb l'empresa.  
- Pel temps imprescindible para d'acudir a consulta mèdica per al treballador o per als seus fills menors de 16 anys, pel temps imprescindible per a això i amb la deguda justificació. En la mesura que siga possible es preavisarà amb el menor temps possible. Es requerirà justificant de la visita mèdica amb hora assenyalada d'eixida.  
- En els supòsits de naixement de fill, adopció o acolliment, per a la lactància del menor fins que este complisca nou mesos, els treballadors tindran dret a una hora d'absència del treball, que podran dividir en dos fraccions. La duració del permís s'incrementarà proporcionalment en els casos de part, adopció o acolliment múltiples.  
  
Qui exercisca este dret, per la seua voluntat, podrà substituir-lo per una reducció de la seua jornada en mitja hora amb la mateixa finalitat o acumular-lo en jornades completes en dies naturals que es disfrutaran necessàriament a continuació de la prestació/permís per maternitat.   
Així mateix serà preceptiva la justificació adequada que l'altre progenitor no gaudix del mateix permís.  
- En els casos de naixements de fills prematurs o que, per qualsevol causa, hagen de romandre hospitalitzats a continuació del part, la mare o el pare tindran dret a absentar-se del treball durant una hora. Així mateix, tindran dret a reduir la seua jornada de treball fins a un màxim de dos hores, amb la disminució proporcional del salari. Per al gaudi d'este permís caldrà ajustar-se al que preveu l'apartat 6 del 37 de l'Estatut dels Treballadors.  
- Qui per raons de guarda legal tinga s'ocupe directament d'algun menor de huit anys o d'una persona amb discapacitat física, psíquica o sensorial, que no exercisca una activitat retribuïda, tindrà dret a una reducció de la jornada de treball diària, amb la disminució proporcional del salari entre, almenys, un octau i un màxim de la mitat de la duració d'aquella.  
- En cas de guarda de menor, durant el primer any de vida del menor es tindrà dret a la concreció d'horari en el torn que es trie. A partir del dit moment la concreció horària haurà d'efectuar-se necessàriament dins la seua jornada ordinària diària, no podent el treballador triar el torn ni restar dies de jornada setmanal, excepte acord exprés amb l'empresa.  
En la resta de supòsits regulats en este article, durant el primer any de gaudi del permís es tindrà dret a la concreció d'horari en el torn que es trie. A partir del dit moment la concreció horària haurà d'efectuar-se necessàriament dins la seua jornada ordinària diària, no podent el treballador triar el torn ni restar dies de jornada setmanal, excepte acord expré amb l'empresa.  
Tindrà el mateix dret qui necessite encarregar-se de l'atenció directa d'un familiar, fins al segon grau de consanguinitat o afinitat, que per raons d'edat, accident o malaltia no puga valdre's per si mateix, i que no exercisca activitat retribuïda.  
- El progenitor, adoptant o acollidor de caràcter preadoptiu o permanent, tindrà dret a una reducció de la jornada de treball, amb la disminució proporcional del salari, almenys, de la mitat de la duració d'aquella, per a l'atenció, durant l'hospitalització i tractament continuat, del menor a càrrec seu afectat per càncer (tumors malignes, melanomes i carcinomes), o per qualsevol altra malaltia greu, que implique un ingrés hospitalari de llarga duració i requerisca la necessitat de la seua atenció directa, continua i permanent, acreditada per l'informe del servici públic de salut o òrgan administratiu sanitari de la comunitat autònoma corresponent i, com a màxim, fins que el menor complisca els 18 anys. Per acord amb el treballador, es podrà acumular esta reducció en jornades completes  
Les reduccions de jornada previstes en el present apartat constituïxen un dret individual dels treballadors, hòmens o dones. No obstant això, si dos o més treballadors de la mateixa empresa generen este dret pel mateix subjecte causant, l'empresa podrà limitar el seu exercici simultani per raons justificades de funcionament de l'empresa.  
  
- En cas de coincidències i altres circumstàncies que requerisquen aclariment als punts anteriors, s'han d'aplicar les normes generals que corresponga entre les següents, sempre des dels principis d'equitat, justícia, equilibri, prohibició d'abús i bona fe, etc-  
- Publicitat. Una vegada presentada la sol·licitud al responsable de planta o per mitjans informàtics, este en publicarà una còpia en el tauler d'anuncis o ho donarà a conéixer entre el personal degudament.  
- Desacord. En este cas es resoldrà entre el responsable de la planta, el delegat de personal i els afectats.  
- Discrepància. En cas de diverses sol·licituds per a la mateixa data, no tindrà preferència l'antiguitat dels peticionaris, sinó els criteris exposats en apartats anteriors de no gaudi previ, sorteig (art.27).  
  
- En aquells casos mencionats en que no siga possible presentar preavís pels mitjans establits i en els terminis establits (accident, malaltia o causa sobrevinguda o d'urgència que ha d'acreditar-se adequadament) el treballador haurà de posar-se en contacte telefònic amb els seus superiors i este amb recursos humans per a l'adequada planificació del servici.  
  
Article 29. Excedències  
En matèria d'excedències caldrà ajustar-se al que disposa l'Estatut dels Treballadors i la resta de normes aplicables.  
Per al cas d'excedència voluntària descrit en l'ET, esta no podrà ser menor de 4 mesos ni superior a 5 anys. El treballador haurà de comunicar la seua intenció de posar-se en situació d'excedència amb una antelació mínima d'un mes. L'empresa respondrà a la sol·licitud d'excedència en el termini màxim de 15 dies.  
La sol·licitud de reingrés haurà de fer-se, dins del període d'excedència, amb una antelació mínima d'un mes respecte a la data en què acabe. La conseqüència de la falta de preavís serà la pèrdua del seu dret al reingrés i que causarà baixa definitivament en l'empresa.  
  
CAPÍTOL VI  
Incapacitat laboral  
  
Article 30. Reconeixements mèdics  
Caldrà ajustar-se al que determine la legislació vigent.  
  
Article 31. Document de baixa per IT  
A tots els efectes l'únic document que establix l'ordenament jurídic vigent per a justificar la baixa per malaltia és el document de baixa per malaltia, emés per un metge. El document P-10 o comunicat de repòs justificarà l'absència al treball als efectes del règim disciplinari però no als efectes d'abonament del salari i complements d'IT.  
  
Els treballadors que aporten document diferent del comunicat de baixa per malaltia mencionat hauran d'aportar, en un termini no superior a 48 hores i després de requeriment de l'empresa, el preceptiu comunicat de baixa per malaltia. L'incompliment d'este apartat comportarà la pèrdua del dret econòmic corresponent   
Els comunicats de baixa han d'aportar-se amb la periodicitat establida a l'empresa, per al seu coneixement, control i tràmits oportuns. Estos han de presentar-se abans de les 72 hores des de la seua recepció per part del treballador, i els d'alta un màxim de 3 dies després d'esta.  
  
CAPÍTOL VII  
Del dret de representació col·lectiva  
  
Article 32. Drets sindicals  
Els drets, competències, composició i la resta d'aspectes relacionats amb la representació col·lectiva dels treballadors, seran els previstos en l'Estatut dels Treballadors i en la Llei Orgànica de Llibertat Sindical, si és el cas, en les mateixes circumstàncies i condicions previstes en les esmentades normes.  
No obstant això, específicament es reconeixen els següents drets:  
  
- Dret a celebrar assemblees dins de la jornada de treball i amb preavís de 48 hores, a instàncies del Comité d'Empresa, delegats de personal, 33 % del personal del centre, centrals sindicals per mitjà de les seues seccions implantades en l'empresa. Este dret no podrà ser superior a 15 hores anuals per a cada un dels centres.  
- Crèdit horari de 24 hores mensuals per als membres del comité d'empresa o delegats de personal per a realitzar gestions sindicals.   
  
- No ser despedits ni sancionats durant l'exercici de les seues funcions ni dins dels dos anys següents a l'expiració del seu mandat, excepte en el cas que esta es produïsca per revocació o dimissió, sempre que l'acomiadament o sanció es base en l'acció del treballador en l'exercici de la seua representació, sense perjuí, per tant, del que establix l'article 54 de l'Estatut dels Treballadors i del règim disciplinari previst en el present conveni col·lectiu.  
  
CAPÍTOL VIII  
Comissió paritària  
  
Article 33. Formalització  
En el termini de 15 dies després de la publicació del present conveni en el diari oficial corresponent, es constituirà una comissió paritària, composta per tres membres de cada una de les parts subscriptores del present conveni, entre els delegats de personal, assistides si és el cas de l'assessorament que consideren convenient.  
  
Article 34. Funcions  
La Comissió Paritària tindrà les funcions següents:  
1. Assumirà les funcions d'interpretació, estudi i vigilància del compliment del present conveni i el coneixement i resolució de les qüestions derivades de l'aplicació i interpretació del conveni col·lectiu   
  
2. Mediar amb caràcter previ a la interposició de qualsevol conflicte col·lectiu derivat de la interpretació o aplicació del que disposa el present conveni.  
3. Rebre informació sobre l'estructura de la plantilla, així com de les seues modificacions futures.  
4. Conéixer i informar en els casos de reclamacions en matèria de classificació professional que es presenten, no resoltes favorablement per als sol·licitants, assumint les funcions que en matèria de classificació professional se li assignen en este conveni.  
5. Rebre informació dels projectes de reorganització que impliquen modificació de les condicions de treball, així com de les tècniques que puguen incidir en els plans d'ocupació.  
6. Negociació del calendari laboral en allò que afecta vacacions i festius.  
7. Inaplicació de condicions de treball regulades en este conveni, de conformitat amb el que preveu l'article 52 del present conveni col·lectiu.  
La Comissió Paritària es reunirà en tot cas a requeriment d'una de les parts i en el termini màxim de 10 dies, amb caràcter extraordinari, i semestralment sense que calga cap requeriment, amb caràcter ordinari.  
  
Per a quedar vàlidament constituïda la Comissió Paritària, serà necessària la presència com a mínim del 66 % dels membres de cada una de les parts, i els acords caldrà adoptar-los per unanimitat dels assistents. Estos acords seran vinculants tant per a l'empresa com per als seus treballadors. A tots els efectes s'admetrà la delegació de representació degudament justificada. Les comunicacions entre les parts seran suficients amb entrega d'escrit de manera fefaent a un dels seus membres de l'altra part.  
La Comissió Paritària estarà presidida per la representació legal de l'empresa o persona en qui delegue.  
Les comunicacions entre les parts (empresa i part social) es realitzaran per mitjà d'un escrit amb justificant de recepció a qualsevol membre de l'altra part de la Comissió Paritària.  
  
CAPÍTOL IX  
Codi de conducta, règim sancionador i disciplinari  
  
Article 35. Règim de faltes i sancions  
El personal podrà ser sancionat per la direcció de l'empresa en virtut d'incompliment laboral, d'acord amb la graduació de faltes i sancions que es determinen en el present conveni i les que s'establisquen en disposicions legals aplicables, tot això de conformitat amb el que disposa l'Estatut dels Treballadors  
L'empresa informarà a la representació legal dels treballadors de les sancions imposades per falta greu i molt greu als treballadors o treballadores. Es consideraran vàlides i efectuades les comunicacions realitzades per mitjà de correu electrònic a l'adreça que així indique la representació legal dels treballadors.  
  
Article 36. Graduació de les faltes  
Tota falta comesa per un treballador/a es classificarà, atenent la seua importància i transcendència en lleu, greu i molt greu, siga quina siga la seua qualificació, requerirà una comunicació escrita i motivada de l'empresa al treballador/a.  
  
Article 37. Faltes lleus  
Seran faltes lleus les següents:  
1) La falta de neteja i neteja personal o mala aparença de cara els clients per falta d'uniformitat. Així com qualsevol comportament que puga afectar la imatge de l'empresa.  
2) Xicotets descuits en la conservació del material. Entenent-se com a material: els equips o instruments de treball, qualsevol dispositiu, màquina, útil, ferramenta, aparell, instrument, sistema o instal·lació utilitzada en el treball en totes les dependències de l'empresa i fora d'estes si s'utilitza equips o vehicles de l'empresa o unitats mòbils.   
  
3) Les de descuit, error o demora inexcusable en l'execució de qualsevol treball que tinga encomanat així com en el compliment de les seues tasques que afecte la bona marxa del este, sempre que d'això no es derive perjuí greu per a les persones, clients o les coses.   
4) L'abandonament del servici o del lloc de treball sense causa justificada per períodes de temps de fins a 15 minuts durant la jornada laboral, sempre que no ocasione perjuí d'alguna consideració en les persones, en els clients o en les coses, i en este cas es considerarà falta greu la primera vegada o molt greu quan es produïsca 2 o més vegades en un període d'un mes.  
5) La falta de puntualitat no justificada de fins a 4 ocasions en un període d'un trimestre. Es considera falta de puntualitat tant el retard en el començament de la jornada laboral com l'abandó del lloc de treball abans de l'hora de finalització respecte a l'horari establit.   
6) La no-comunicació amb antelació prèvia deguda de la inassistència al treball per causa justificada, llevat que s'acredite la impossibilitat de la notificació. Es considerarà vàlid el preavís a través d'un mitjà telefònic o electrònic al comandament superior jeràrquic.  
7) Faltar un dia al treball sense la deguda autorització o causa justificada.  
8) No cursar en temps oportú els comunicats d'alta i baixa corresponent quan es falte al treball per motiu justificat, llevat que es prove la impossibilitat d'haver-ho efectuat.  
9) No comunicar a l'empresa els canvis de domicili o qualssevol altres de caràcter personal que influïsquen en la gestió administrativa de l'empresa o d'esta respecte a tercers.  
  
Article 38. Faltes greus  
Seran faltes greus:  
1) La reincidència en dos o més faltes lleus, encara que siguen de naturalesa diferent, dins d'un període de sis mesos des de la primera.  
2) La falta de neteja i polidesa personal que produïsca queixes justificades dels companys de treball o clients per mitjà de l'oportuna reclamació sempre que prèviament haja mediat l'oportuna advertència per part de l'empresa.  
1) Si la desobediència a estes normes és reiterada es considerarà falta molt greu.  
3) Canviar, mirar, o rebolicar en armaris o dependències o efectes personals els armaris i assumptes privats dels companys.  
4) La incorrecció amb el públic, amb els companys o subordinats, així com la desatenció o falta de correcció en el tracte amb els clients o proveïdors de l'empresa, inclús les discussions amb els companys/es, amb els clients o proveïdors, dins de la jornada de treball, que repercutisquen en el bon funcionament del servici. Es considerarà molt greu aquella que supose una falta de respecte, maltractaments de paraula o obra.  
5) Originar baralles, rebomboris o discussions greus que no entorpisquen la normal activitat de l'empresa.  
6) La falta de respecte degut als seus superiors, companys o inferiors sempre que d'això es derive un perjuí greu per a les persones, les coses i el servici.   
7) La falta de puntualitat no justificada en més de 4 ocasions i fins a un màxim de 6 en un trimestre.  
8) Faltar dos o tres dies al treball sense la deguda autorització o causa justificada durant el període d'un mes o fins a 5 al trimestre. Quan d'estes faltes es deriven perjuís per a l'empresa o el públic, es consideraran molt greus.  
9) L'incompliment o desobediència de les ordes i instruccions dels superiors i de les obligacions concretes del lloc de treball, així com la indisciplina en el treball. Si la desobediència és reiterada, implica pèrdua manifesta per al treball o se'n deriva perjuí notori per a l'empresa, per a les persones o les coses o el servici, podrà ser considerada com a falta molt greu.  
Igualment serà falta greu la imprudència o negligència en l'execució del treball.  
10) L'incompliment de les mesures de seguretat, així com no utilitzar els mitjans de protecció de seguretat i salut. Si l'incompliment és reiterat, implica un greu risc per a la integritat física de la mateixa persona, de companys/es o persones alienes a l'empresa, serà considerada com a falta molt greu.  
11) Negligència o error important en la conservació del material o en l'execució de qualsevol treball.  
12) Suplantació activa o passiva d'un altre treballador/a, alterant els registres i controls d'entrada o eixida al treball o bé fitxant en nom seu, o alterant els registres d'inspeccions i registre de dades, o qualsevol altra alteració, sempre que siga per causa imputable al treballador. Si com a conseqüència d'estos actes es generen perjuís de consideració a l'empresa podria considerar-se com a molt greu   
13) Dedicar-se a jocs o distraccions durant la jornada laboral que afecten la marxa del servici.   
14) El ús indegut del mòbil o telèfon en la jornada de treball i per causes alienes al treball: mantindre conversacions telefòniques no relacionades amb el treball durant el procés d'inspecció (oficines i línies) mentres s'atén un client o entretindre's amb l'enviament de missatges.  
  
15) La falsificació, omissió maliciosa o falsejament de dades en el currículum o altres documents d'ingrés en l'empresa, així com en qualsevol altre document de caràcter intern o extern. Si com a conseqüència d'estos actes es generaren perjuís de consideració a l'empresa, clients o proveïdors, podria considerar-se com a molt greu.  
16) L'embriaguesa o consum de drogues o estupefaents en temps i lloc de treball o fora del treball, sempre que en este últim cas porte l'uniforme de l'empresa.  
17) No assistir als cursos de formació en matèria de prevenció de riscos laborals, així com no assistir als cursos de formació interna de l'empresa als quals haja sigut convocat el treballador dins de la seua jornada anual de treball, ja siguen presencials o no.  
  
Article 39. Faltes molt greus  
Seran faltes molt greus:  
1) La reincidència en falta greu, encara que siga de distinta naturalesa, sempre que es cometa dins d'un període de sis mesos des de la primera a comptar de la data de comunicació de la sanció.  
2) La publicació o utilització indeguda de secrets oficials així declarats per llei o classificats com a tal. Revelar a tercers aliens a l'empresa dades de reserva obligada. El trencament o violació de secrets d'obligada confidencialitat de l'empresa, la violació del secret de la correspondència o documents de l'empresa.   
3) L'assetjament moral, sexual o laboral exercit i acreditat, sobre qualsevol persona de l'empresa, així com les denúncies infundades o intencionades contra companys per assetjament sexual o laboral, quan així quede constatat i acreditat per la corresponent investigació de l'empresa.  
Qualsevol atemptat contra la llibertat sexual dels treballadors/es que es manifeste en ofenses verbals o físiques, falta de respecte a la intimitat o la dignitat de les persones.   
Així mateix, tota actuació que supose discriminació per raó de raça, sexe, religió, llengua, opinió, lloc de naixement o qualsevol altra condició o circumstància personal o social.   
4) El frau, la deslleialtat i l'abús de confiança en les gestions encomanades, així com qualsevol conducta constitutiva de delicte dolós.   
  
5) Els maltractaments de paraula o obra, la falta de respecte i consideració als seus superiors o als familiars d'estos, així com als seus companys/es de treball, proveïdors i clients de l'empresa.   
6) Originar baralles, rebomboris o discussions greus que entorpisquen la normal activitat de l'empresa.   
7) El furt, robatori, malversació o apropiació indeguda, tant als seus companys/es de treball com a l'empresa o a qualsevol altra persona (clients, proveïdors, etc?) dins o fora de l'empresa siga quin siga l'import d'allò que s'ha sostret, malversat o apropiat.   
8) Fer desaparéixer, inutilitzar, destrossar o causar desperfectes en útils, ferramentes, maquinària, vehicles, aparells, instal·lacions, edificis, efectes o documents de l'empresa o clients. Així com emprar-los per a ús propi o traure'ls de les dependències de l'empresa sense la deguda autorització.  
Tindrà la mateixa consideració la utilització indeguda dels mitjans informàtics, el correu electrònic i la navegació per Internet. Estos mitjans són propietat de l'empresa i són facilitats a la persona per a utilitzar-los exclusivament en el compliment de la prestació laboral, i està terminantment prohibit descarregar, emmagatzemar o guardar fitxers privats en els sistemes d'emmagatzematge de la informació de l'empresa, tant fix com removible, de la mateixa manera es prohibix l'extracció d'informació de l'empresa a qualsevol dispositiu d'emmagatzematge d'ús privat de la persona.  
Estarà terminantment prohibit l'accés als sistemes a què no s'estiga degudament autoritzat, bé utilitzant mitjans o tècniques que permeten vulnerar la seguretat o bé utilitzant credencials que no li corresponguen.  
  
L'empresa podrà verificar per mitjà dels oportuns procediments de vigilància i control, la utilització correcta d'estos mitjans, i el compliment per la plantilla de les seues obligacions i deures laborals.  
9) El descens continuat i voluntari de la productivitat o la disminució voluntària i continuada en el rendiment del treball normal o pactat, així com qualsevol acció intencionada que impedisca o bloquege el treball de la resta de companys i tinga implicació en la cadència de treball o prestació del servici.   
10) La falta de puntualitat no justificada en més de 6 ocasions en un període d'un trimestre.   
11) La falta d'assistència al treball sense causa justificada de més de 4 dies, durant el període d'un mes o més de 5 al trimestre.  
12) La simulació de malaltia o accident. Així com realitzar activitats que perjudiquen en la recuperació de la IT.  
13) L'ús indegut de les instal·lacions fora d'horari i sense permís exprés.  
14) El falsejament o omissió maliciosa de les dades que tinguen incidència tributària o en la Seguretat Social.  
15) Falsejar fets o documents amb la finalitat d'obtindre prestacions, permisos, llicències o beneficis, siguen o no retribuïts.  
16) L'exercici d'activitats públiques o privades incompatibles amb l'execució de l'ocupació pública. La realització d'activitats que impliquen competència deslleial a l'empresa o siguen incompatibles amb l'activitat segons la normativa d'aplicació, així com fer negociacions de comerç o indústria per compte propi o d'una altra persona, sense expressa autorització de l'empresa. Acceptar recompenses o favors de qualsevol índole.  
17) Realitzar, sense l'oportú permís, treballs particulars durant la jornada laboral, així com emprar per a ús propi ferramentes o materials de l'empresa.  
18) L'embriaguesa habitual o l'estat derivat del consum de drogues, estupefaents o qualsevol substància tòxica de manera repetitiva, si suposa alteració en les facultats físiques o psicològiques en l'exercici de les funcions o amb el tracte al client.  
19) Actes abusius en l'exercici de les funcions de comandament, incloent-hi aquelles conductes que puguen ser constitutives del denominat assetjament moral. En tot cas, es considerarà com a acte abusiu l'actuació d'un superior que supose infracció de preceptes legals.   
20) Qualsevol altra conducta tipificada en l'art. 54.2 de l'Estatut dels Treballadors  
  
Article 40. Règim sancionador  
Correspon a la direcció de l'empresa la facultat d'imposar les sancions en els termes continguts en el present conveni. Les sancions màximes que podran imposar-se en cada cas atenent la gravetat de les faltes comeses seran les següents:  
a) Per faltes lleus:  
- Amonestacions per escrit.   
- Suspensió d'ocupació i sou fins a dos dies.  
b) Per faltes greus:  
- Les fixades per a les faltes lleus.   
- Suspensió d'ocupació i sou de tres dies a un mes  
- Suspensió del dret a concórrer a proves selectives internes de l'empresa o concursos d'ascens per un període d'un any.  
c) Per faltes molt greus:  
- Les fixades per a les faltes lleus o greus.  
- Suspensió d'ocupació i sou d'un a tres mesos.   
- Suspensió del dret a concórrer a proves selectives internes de l'empresa o concursos d'ascens per un període de dos a tres anys.  
- Acomiadament.   
Les faltes lleus prescriuran al cap de deu dies; les greus, als vint dies, i les molt greus, als seixanta dies, a partir de la data en què l'empresa tinga coneixement de la seua comissió, i en tot cas als sis mesos d'haver-se comés.  
En tots els casos es donarà audiència prèvia al treballador perquè realitze les al·legacions que considere oportunes en el termini màxim de 5 dies, interrompent-se el període de prescripció de la falta.   
Els caps o superiors que toleren o encobrisquen les faltes dels seus subordinats incorreran en responsabilitat i patiran la correcció o sanció que corresponga, tenint en compte la que s'impose autor i la intencionalitat, pertorbació per al servici, atemptat a la dignitat de l'empresa i reiteració o reincidència de la dita tolerància o encobriment.  
  
Les sancions derivades per faltes greus i molt greus es comunicaran a la representació legal dels treballadors. Algun representant legal dels treballadors, a petició del treballador sancionat, podrà estar present en la comunicació de la sanció.  
  
CAPÍTOL X  
Acció social de l'empresa  
  
Article 41. Complements per IT  
El treballador que siga baixa per IT derivada de contingències comunes o professionals percebrà mensualment el 100 % del salari que haja meritat en jornada ordinària, sense que les absències derivades de la dita IT afecten la meritació de les pagues extraordinàries.   
Conseqüentment, l'empresa abonarà les diferències entre la prestació corresponent i l'import establit en este article.  
  
Article 42. Roba de treball  
El personal de taller rebrà dos equips de treball a l'any, el primer en el mes de maig consistent en pantaló i camisa, i el segon, en el mes d'octubre, consistent en pantaló, camisa i jersei.  
Amb independència d'allò que s'ha indicat en el paràgraf anterior d'este article, el personal que preste els seus servicis a l'aire lliure, rebrà dos parques o anoracs que es reposarà en funció del deteriorament d'estes en periodicitat superior a l'anual.   
Per al personal d'oficina, es proveirà de dos equips de camisa i polo, i es podrà optar per mànega curta o llarga en la camisa.  
Per al personal de nova incorporació s'entregarà roba de treball consistent en dos pantalons i dos camises d'acord amb les seleccionades per a cada lloc de treball i en funció de l'època de l'any corresponent.  
  
  
Article 43. Salut, seguretat i higiene  
L'empresa garantirà als treballadors al seu servici la vigilància periòdica del seu estat de salut en funció dels riscos inherents al lloc de treball.   
Per a això hi ha un comité de salut i higiene, que participarà en l'elaboració d'un pla de prevenció de riscos laborals integrat en el sistema de gestió de l'empresa, complint amb la normativa en vigor.  
  
L'empresa garantirà que cada treballador reba l'adequada formació i informació en prevenció de riscos laborals, adequada i suficient en funció del lloc de treball a ocupar. El treballador haurà de posar sempre en pràctica estes mesures preventives.  
L'empresa proporcionarà a tots els treballadors els equips de protecció necessaris per a desenrotllar l'activitat de manera segura. El treballador està obligat a utilitzar este material segons les indicacions rebudes, així com a tractar-lo amb la deguda atenció i cura i a sol·licitar recanvi quan es deteriore.  
En cas de risc greu, imminent, i inevitable, els treballadors interrompran les seues activitats i no les reprendran fins que no s'aconseguisquen unes condicions segures. En este cas caldrà informar com més prompte millor el seu superior i este al seu torn el servici de prevenció.  
  
Els treballadors informaran el servici de prevenció de les fonts potencials de perill i de qualsevol incidència que es produïsca durant el desenrotllament del seu treball.  
  
Article 44. Revisions mèdiques  
L'empresa proporcionarà els mitjans periòdicament per a realitzar revisions mèdiques periòdiques de tots els treballadors de l'empresa, dins del pla de prevenció de riscos laborals.  
La revisió mèdica té, en principi, caràcter voluntari, excepte quan la llei dispose el contrari.  
El resultat de l'examen mèdic serà confidencial. L'empresa únicament serà informada de l'aptitud mèdica per a l'exercici de l'activitat. El Comité de Seguretat i Salut serà informat si és el cas.  
  
Article 45. Prevenció de riscos laborals  
En esta matèria caldrà ajustar-se a allò que s'ha disposat per la normativa aplicable en cada moment.  
  
Article 46. Cobertura responsabilitat civil  
L'empresa subscriurà les pòlisses de responsabilitat civil que siguen pertinents per al compliment de les seues obligacions.  
Si com a conseqüència de l'exercici de les activitats que corresponguen a un treballador es deriva responsabilitat civil i s'obliga al pagament d'indemnització, l'empresa assumirà estes obligacions a través de les assegurances que tinga contractades sense detriment de l'aplicació del règim sancionador, si es dóna el cas, i de la reclamació al treballador de les quantitats que pertoquen.  
  
  
Article 47. Assistència jurídica  
L'empresa posarà a disposició dels treballadors els servicis jurídics pertinents necessaris per a la defensa davant dels tribunals dels seus treballadors, davant de qualsevol incident que en l'exercici de la seua activitat laboral puga derivar-se i que comporte responsabilitat civil o penal, en el supòsit que l'origen que ho justifique no siga com a conseqüència de l'aplicació del règim disciplinari del present conveni al treballador, o bé haja mediat provocació o mala fe per part del treballador.  
  
  
Article 48. Assegurança de vida  
L'empresa concertarà una assegurança col·lectiva de vida que cobrirà les contingències de mort, gran invalidesa i incapacitat permanent absoluta derivades d'accident de treball per una quantia màxima de 6.000,00 euros.  
  
Article 49. Formació  
L'empresa impartirà al personal tant de nova incorporació com de plantilla la formació necessària per a l'exercici del seu lloc de treball i subjecte a les obligacions normatives del sector que se li apliquen, tant en matèria d'IT com de seguretat laboral i prevenció de riscos laborals.  
  
  
CAPÍTOL XI  
Disposicions addicionals  
  
Article 50. Grups i nivells professionals   
Els treballadors/es afectats pel present conveni es distribuïxen en els grups i nivells professionals que s'establixen en l'annex 1r del present conveni.  
  
Article 51. Plantilla indefinida  
L'empresa mantindrà en tot moment el personal mínim en cada lloc de treball a què està obligada a disposar i fixats per la normativa del sector, que ha de complir-se en tots els casos.  
El personal amb contracte de treball indefinit a la data de la firma d'este conveni només podrà estar enquadrat dins de les categories d'oficials, caps i responsables, en els apartats corresponents al seu lloc de treball, que es fixen en les taules de classificació professional annexes a este conveni.   
L'empresa s'obliga durant la vigència de la concessió del servici a mantindre el nombre de contractes indefinits existents el 31/12/12/. Este compromís no s'estendrà en els casos de defuncions, jubilacions i dimissions.  
Per a modificar el que preveu este article s'acudirà a la via prevista en l'art. 41 de l'Estatut dels Treballadors per a la modificació substancial de condicions de treball de caràcter col·lectiu i només per causes econòmiques i de producció i que esta estiga justificada.  
  
Article 52. Inaplicació de condicions de treball regulades en este conveni  
En relació a la previsió de l'article 85.3.c) de l'Estatut dels Treballadors sobre la regulació de les condicions i procediments per a resoldre de manera efectiva les discrepàncies que puguen sorgir en els procediments per a la no-aplicació de les condicions de treball establides en el present conveni a què es fa referència l'article 82.3 de l'Estatut dels Treballadors, les parts se sotmeten expressament al Tribunal d'Arbitratge de la Comunitat Valenciana (TAL) i s'adherixen expressament a l'Acord de Solució Extrajudicial de Conflictes Laborals de la Comunitat Valenciana (ASECLCV) subscrit per la Confederació de Organitzacions Empresarials de la Comunitat Valenciana (CIERVAL) i la Unió General de Treballadors (UGT-PV) i la Confederació Sindical de Comissions Obreres (CCOO.PV).  
En cas de desacord durant el període de consultes regulat en l'article 82.3 de l'Estatut dels Treballadors, qualsevol de les parts podrà sotmetre la discrepància a la Comissió Paritària regulada en l'article 34 del conveni, que disposarà d'un termini màxim de set dies per a pronunciar-se, a comptar a partir que la discrepància li siga plantejada.  
Si no s'arriba a un acord en el si de la Comissió Paritària, les parts podran recórrer al TAL a través dels procediments establit en l'ASECLCV.  
Article 53. Treball els diumenges  
En el cas que per normativa o necessitats del servici es requerisca la prestació de servicis el diumenge, la Comissió Paritària es reunirà per a acordar el sistema a aplicar.  
  
Article 54. Sobre mesures per a promoure la igualtat de tracte i d'oportunitats entre dones i hòmens en l'àmbit laboral  
Respecte al principi d'igualtat de tracte  
Es garantirà la igualtat de tracte de totes les persones a qui els és aplicable el present conveni col·lectiu, i es comprometen les parts negociadores al seguiment, vigilància, persecució i, si és el cas, eradicació de qualsevol conducta que puga suposar la vulneració de la igualtat per raó del sexe o orientació sexual, origen racial o ètnic, religió o conviccions, discapacitat, edat o relació de parentiu dins de l'empresa.  
  
Així mateix, en compliment del que preveu l'art. 85.1 del Estatut dels Treballadors (segons la modificació establida en la disposició addicional 11a.17 i 18 de la LO 3/2007, de 22 de març, per a la igualtat efectiva de dones i hòmens) l'empresa i la representació legal dels rreballadors es comprometen a la negociació durant la vigència del present conveni de mesures concretes dirigides a promoure la igualtat de tracte i d'oportunitats entre dones i hòmens en l'àmbit laboral, amb l'objectiu de garantir, a més del compliment de la legislació vigent, que tots els treballadorsi treballadores tinguen garantit els principis i drets que la llei establix.   
   
  
  
  
ANNEX 1r  
GRUPS, NIVELLS PROFESSIONALS I CLASSIFICACIÓ  
  
GRUP 1. RESPONSABLES I TÈCNICS  
Responsable tècnic  
Cap de servici  
Cap de servici fins a 2 anys  
Cap d'equip / Grup / Línia  
Responsable informàtic  
Tècnic informàtic   
  
GRUP 2. INSPECTORS MECÀNICS  
Inspector mecànic  
Inspector mecànic 2n any   
Inspector mecànic 1r any   
  
GRUP 3. ADMINISTRATIUS  
Responsable administratiu SEPIVA  
Administratiu  
Administratiu 2n any  
Administratiu 1r any  
  
GRUP 4. ALTRES OFICIS  
Gestor de trànsit  
Atenció al client i telefonista  
Entrega de fi inspecció  
  
El personal del Grup 4 no podrà realitzar funcions corresponents a altres grups.   
  
  
   
  
ANNEX 2n  
TAULES SALARIALS PER GRUPS I NIVELLS   
PROFESSIONALS 2013  
  
TAULES SALARIALS 2013   
GRUP 1. RESPONSABLES I TÈCNICS MES SBA ANTIG  
Responsable tècnic 3.094,39 43.321,44 61,96  
Cap de servici 2719,11 38.067,54 61,96  
Cap de servici fins a 2 anys 2.093,24 29.305,38   
Cap d'squip / Grup / Línia 2.481,84 34.745,76 37,19  
Responsable informàtic 2.437,91 34.130,74 37,19  
Tècnic informàtic 1.785,50 24.997,00 27,89  
   
GRUP 2. INSPECTORS MECÀNICS MES SBA ANTIG  
Inspector mecànic 2.093,24 29.305,36 37,19  
Inspector mecànic 2n any 1.674,59 23.444,26   
Inspector mecànic 1r any 1.569,93 21.979,02   
   
GRUP 3. ADMINISTRATIUS MES SBA ANTIG  
Responsable administratiu SEPIVA 2.789,40 39.051,60 49,57  
Administratiu 2.031,88 28.446,32 37,19  
Administratiu 2n any 1.625,50 22.757,00   
Administratiu 1r any 1.523,91 21.334,74   
   
GRUP 4. ALTRES OFICIS MES SBA ANTIG  
Gestor de trànsit 1.295,26 18.133,75 23,00  
Atenció al client i telefonista 1.295,26 18.133,75 23,00  
Entrega de fi inspecció 1.295,26 18.133,75 23,00  
  
  
  
DIETES I COMPENSACIONS OXF 6859  
  
NJG 8384  
KM 0,29  
km exempt 0,19  
km no exempt 0,10  
1/2 dieta 26,41  
Dieta completa 39,62  
Plus dissabte 115,32  
  
  
  
  
  
ANNEX 3r  
CAPACITACIÓ I FORMACIÓ MINIMA EXIGIBLE PER A L'ACCÉS AL LLOC DE TREBALL I PROMOCIÓ AUTOMÀTICA DE CATEGORIES  
  
S'establixen els següents criteris per a la cobertura de les places de nova creació i de les vacants que es produïsquen en l'empresa:   
  
GRUP 1. RESPONSABLES I TÈCNICS TITULACIÓ  
Responsable tècnic ITV Enginyeria Tècnica Industrial   
Cap de servici Enginyeria Tècnica Industrial   
Cap de servici fins a 2 anys Enginyeria Tècnica Industrial   
Cap d'equip/ Grup/ Línia Grau superior o FP2   
branca automoció  
Responsable informàtic Enginyer Informàtic o FP aplicable  
Tècnic informàtic Grau mitjà o FP1 aplicable  
   
GRUP 2. INSPECTORS MECÀNICS TITULACIÓ  
Inspector mecànic Grau mitjà o FP1   
branca automoció.  
Inspector mecànic 2n any Grau mitjà o FP1   
branca automoció.  
Inspector mecànic 1r any Grau mitjà o FP1   
branca automoció.  
   
GRUP 3. ADMINISTRATIUS TITULACIÓ  
Responsable administratiu SEPIVA Grau superior o FP2   
branca administrativa.  
Administratiu Grau mitjà o FP1   
branca administrativa.  
Administratiu 2n any Grau mitjà o FP1   
branca administrativa   
Administratiu 1r any Grau mitjà o FP1   
branca administrativa  
   
GRUP 4. ALTRES OFICIS TITULACIÓ  
Gestor de trànsit Graduat escolar o ESO  
Atenció al client i telefonista Graduat escolar o ESO  
Entrega de fi inspecció Graduat escolar o ESO  
  
  
La falta de titulació podrà ser substituïda per dos anys d'experiència en el lloc de treball que es tracte en ATECSL o de quatre anys en un lloc amb funcions semblants (per exemple altres ITV o tallers mecànics) excepte en les categories en què la llei establisca titulació específica. L'experiència adquirida en una altra empresa s'acreditarà per mitjà de certificat de cotitzacions de la Tresoreria General de la Seguretat Social i informe de l'empresa sobre les funcions.  
  
  
  
  
ANNEX 4t  
COMPROMÍS DE CONFIDENCIALITAT  
  
COMPROMÍS DE CONFIDENCIALITAT, INDEPENDÈNCIA, IMPARCIALITAT I INTEGRITAT, I COMPLIMENT DEL RÈGIM D'INCOMPATIBILITATS  
  
  
SR./SRA. ... com a component del personal de la societat Assegurament Tècnic de Qualitat, SL,  
  
  
MANIFESTA:  
  
1. Que, segons el Decret 157/2002, de 17 de setembre, del Govern Valencià, pel qual s'aprova el Reglament sobre Prestació de la Inspecció Tècnica de Vehicles a la Comunitat Valenciana, no té participació en:  
  
- Activitats de transport per carretera.  
- Comerç de vehicles automòbils.  
- Gestories administratives relacionades amb el camp de l'automoció.  
- Companyies o mútues asseguradores en l'àmbit de l'automoció.  
- Pèrits taxadors i agents d'assegurances en el camp de l'automoció.  
- Entitats o organitzacions involucrades en el disseny, fabricació, subministrament, instal·lació o ús dels vehicles que seran objecte d'inspecció.  
  
2. No ha de ser, subministrador, instal·lador, comprador, propietari, usuari o mantenidor de l'ítem que s'inspecciona, ni el representant autoritzat de qualsevol d'eixes parts.  
  
3. Es compromet a guardar secret professional sobre tota la informació obtinguda en l'exercici de les seues tasques d'inspecció, mantindre la confidencialitat, independència, imparcialitat i integritat de les inspeccions.  
  
  
..., ... de ... de 201...  
  
  
ANNEX 5t  
DEURE DE SECRET I NORMATIVA DE SEGURETAT  
  
DEURE DE SECRET I NORMATIVA DE SEGURETAT per a ASSEGURAMENT TÈCNIC DE QUALITAT, SL  
  
..., ... de ... de 201...  
Extracte de deures:  
Quan el responsable d'un lloc de treball l'abandone, bé temporalment o bé en finalitzar el seu torn de treball, haurà de deixar-lo en un estat que impedisca la visualització de les dades protegides. Encara que es puga utilitzar un protector de pantalla que impedisca visualitzar les dades, és recomanable utilitzar les ferramentes de bloqueig del sistema operatiu. La represa del treball implicarà la desactivació de la pantalla protectora amb la introducció de la contrasenya corresponent.  
Cada usuari serà responsable de la confidencialitat de la seua contrasenya i, en el cas que esta siga coneguda fortuïtament o fraudulentament per persones no autoritzades, haurà de registrar-ho com a incidència i procedir al seu canvi.  
Qualsevol usuari que tinga coneixement d'una incidència és responsable de la seua comunicació al responsable de seguretat en matèria de protecció de dades, o si és el cas de la seua inclusió en el sistema de registre d'incidències implantat per l'empresa.  
  
El coneixement i la no-notificació d'una incidència per part d'un treballador serà considerat com una falta contra la seguretat del sistema d'informació de l'empresa per part d'eixe empleat.  
Per a la utilització d'un suport automatitzat (portàtil, CD, dispositius USB, disquets, etc.) o no (foli, agenda, etc.) amb l'objectiu d'extraure fora de l'empresa informació requerirà el consentiment previ del responsable del fitxer.  
De la mateixa manera serà necessària l'autorització del responsable del fitxer perquè qualsevol treballador puga enviar per correu electrònic dades personals.  
Aquells mitjans que siguen reutilitzables, i que hagen contingut dades personals, hauran de ser esborrats físicament abans de la seu reutilització, de manera que les dades que contenien no siguen recuperables.  
Els suports que continguen dades personals hauran de ser emmagatzemats en llocs on no tinguen accés persones no autoritzades per al seu ús. Esta mesura de seguretat s'aplicarà tant a suports informàtics com a documents en paper.  
Cada còpia o reproducció de documentació en paper que continga dades personals haurà de ser destruïda bé per mitjans mecànics, destructora de paper, ben manualment, una vegada haja deixat de ser necessària, excepte obligació legal de mantindre.  
En finalitzar la jornada laboral, o bé si s'absenta del seu lloc de treball, caldrà prendre les precaucions oportunes per a evitar que personal no autoritzat puga accedir a la documentació en paper utilitzada. Per a això haurà de tancar-se el despatx de treball o emmagatzemar tots els documents adequadament.  
  
He rebut  
El/la treballador/a  
  
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
  
  
Per la present, el/la senyor/a ... treballador/a d'ASSEGURAMENT TÈCNIC DE QUALITAT, SL, amb DNI ..., firma la present per a deixar constància dels punts següents:  
Primer, com a treballador de l'empresa té accés a dades de caràcter personal el responsable de les quals és ASSEGURAMENT TÈCNIC DE QUALITAT, SL, les quals són les estrictament necessàries per al desenrotllament de les funcions de qui hi subscriu.   
Segon, ha sigut informat de la seua obligació de guardar secret professional respecte de les dades a què tinga accés, obligació que subsistirà inclús després de finalitzar les seues relacions amb l'empresa.  
Tercer, les dites dades queden subjectes a la normativa vigent en matèria de protecció de dades, per la qual cosa haurà de protegir-les d'acord amb les mesures de seguretat, regles i estàndards establits pel responsable del tractament.  
Quart, el responsable del fitxer ha elaborat i implantat la normativa de seguretat per mitjà d'un document de compliment obligatori per al personal amb accés a les dades de caràcter personal i als sistemes d'informació.  
Quint, ha sigut informat dels deures a què ha d'atindre's segons les disposicions de la Llei Orgànica 15/1999, de 13 de desembre, de Protecció de Dades de Caràcter Personal, i es compromet a seguir-los.   
  
  
[ ] Ha assistit a un curs de formació específic sobre la Llei Orgànica de Protecció de Dades amb data .../.../....  
  
[ ] Amb data .../.../... se li ha proporcionat còpia d'un guió de formació que desenrotlla els aspectes a tindre presents en matèria de protecció de dades.  
  
[ ] Amb data .../.../... se li ha proporcionat un extracte de deures a què ha d'atindre's en matèria de protecció de dades.  
  
\* Marque les opcions que corresponguen.  
  
I perquè així conste, ho firma ..., ... de ... de 201...